Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento pateiktų pasiūlymų Tarybos bendrojoje pozicijoje dėl Europos parlamento ir Tarybos direktyvos, kuria iš dalies keičiama Direktyva 2003/87/EB, įtraukiant aviacijos veiklą į šiltnamio efektą sukeliančių dujų išmetimo leidimų prekybos sistemą Bendrijoje kuria iš dalies keičiamas Komisijos pasiūlymas pagal EB sutarties 250 straipsnio 2 dalį /* KOM/2008/0548 galutinis - COD 2006/0304 */





[pic] | EUROPOS BENDRIJŲ KOMISIJA | Briuselis, 18.9.2008 KOM(2008) 548 galutinis 2006/0304 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pateiktų pasiūlymų Tarybos bendrojoje pozicijoje dėl EUROPOS PARLAMENTO IR TARYBOS DIREKTYVOS, kuria iš dalies keičiama Direktyva 2003/87/EB, įtraukiant aviacijos veiklą į šiltnamio efektą sukeliančių dujų išmetimo leidimų prekybos sistemą Bendrijoje KURIA IŠ DALIES KEIČIAMAS KOMISIJOS PASIŪLYMAS pagal EB sutarties 250 straipsnio 2 dalį 2006/0304 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pateiktų pasiūlymų Tarybos bendrojoje pozicijoje dėl EUROPOS PARLAMENTO IR TARYBOS DIREKTYVOS, kuria iš dalies keičiama Direktyva 2003/87/EB, įtraukiant aviacijos veiklą į šiltnamio efektą sukeliančių dujų išmetimo leidimų prekybos sistemą Bendrijoje (Tekstas svarbus EEE) 1. Bendroji informacija Procedūra 2006 m. gruodžio 20 d. Komisija pateikė pasiūlymą Europos Parlamentui ir Tarybai dėl direktyvos, kuria aviacija įtraukiama į ES šiltnamio efektą sukeliančių dujų išmetimo leidimų sistemą ir prašo jį patvirtinti bendro sprendimo procedūra, kaip nustatyta EB sutarties 251 straipsnyje. 2007 m. gegužės 31 d. Europos ekonomikos ir socialinių reikalų komitetas pareiškė savo nuomonę. 2007 m. spalio 10 d. Regionų komitetas pareiškė savo nuomonę. 2007 m. lapkričio 13 d. Europos Parlamentas priėmė poziciją per pirmąjį svarstymą. 2008 m. balandžio 18 d. Taryba priėmė bendrąją poziciją. 2008 m. liepos 8 d. Europos Parlamentas priėmė poziciją per antrąjį svarstymą. 2. Komisijos pasiūlymo tikslas Šiuo Komisijos pasiūlymu siekiama spręsti vis didėjančio aviacijos poveikio klimato kaitai klausimus, įtraukiant aviaciją į Bendrijos šiltnamio efektą sukeliančių dujų išmetimo leidimų sistemą. Šis pasiūlymas yra dalis visapusiškų priemonių, kuriomis siekiama mažinti aviacijos poveikį klimato kaitai, kaip tai yra numatyta 2005 m. rugsėjo 27 d. galutiniame dokumente COM (2005)459 galutinis. 3. KOMISIJOS PASTABOS 3.1 Bendrosios pastabos 2008 m. liepos 8 d. plenariniame posėdyje Europos Parlamentas priėmė kompromisinį paketą su 30 pakeitimų, kuris prieš tai buvo suderintas su Taryba, kad susitarimas būtų pasiektas per antrąjį svarstymą. Pagrindiniai daliniai pakeitimai buvo padaryti šiose srityse: - bendras aviacijai skiriamų leidimų skaičius; - procentinė dalis leidimų, kuriuos bus galima parduoti aukcione; - pajamų, gautų iš aukcione parduotų leidimų, panaudojimas; - specialiojo rezervo greitai augantiems naudotojams veikimas; - direktyvos nuostatų peržiūrėjimo laikas ir turinys bei - šiai schemai taikomos išimtys, tarp jų de minimis išimtis. Komisija pritaria visiems šiems daliniams pakeitimams, nes jie atitinka pasiūlymo bendrąjį tikslą ir pobūdį. Komisija atsižvelgia į Tarybos ir Parlamento susitarimą dėl galimybės, persvarstant išmetimo leidimų prekybos sistemą, nuo 2013 m. didinti aukcione parduodamų leidimų skaičių; Komisijos pozicija yra išdėstyta COM(2008)16. Komisijos pozicija šiuo klausimu lieka tokia, kad 2013 m. aukcione parduodamų aviacijos sektoriaus leidimų skaičius būtų 20 %. 3.2 Iš dalies pakeistas pasiūlymas Pagal EB sutarties 250 straipsnio 2 dalį, Komisija iš dalies keičia savo pasiūlymą taip, kaip išdėstyta pirmiau.